CELEX: 32018R1648
Language: lv
Date: 2018-10-29 00:00:00
Title: Komisijas Īstenošanas regula (ES) 2018/1648 (2018. gada 29. oktobris), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū ksilooligosaharīdus un groza Komisijas Īstenošanas regulu (ES) 2017/2470 (Dokuments attiecas uz EEZ.)

6.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 275/1
               
            
         KOMISIJAS ĪSTENOŠANAS REGULA (ES) 2018/1648
         (2018. gada 29. oktobris),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū ksilooligosaharīdus un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:
         
                     (1)
                  
                  
                     Regulā (ES) 2015/2283 paredzēts, ka Savienībā drīkst tirgū laist tikai tādus jaunos pārtikas produktus, kas ir atļauti un iekļauti Savienības sarakstā.
                  
               
                     (2)
                  
                  
                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.
                  
               
                     (3)
                  
                  
                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.
                  
               
                     (4)
                  
                  
                     2016. gada 4. maijā uzņēmums Longlive Europe Food Division Ltd (“pieteikuma iesniedzējs”) Ungārijas kompetentajai iestādei iesniedza pieprasījumu kā jaunu pārtikas produktu sastāvdaļu Eiropas Parlamenta un Padomes Regulas (EK) Nr. 258/97 (3) 1. panta 2. punkta e) apakšpunkta nozīmē Savienības tirgū laist ksilooligosaharīdus. Pieteikumā lūgts atļaut izmantot ksilooligosaharīdus vairākās pārtikas produktu kategorijās, proti, maizes un piena produktos, augļu pastās, šokolādes konfektēs un sojas dzērienos vispārējai lietošanai.
                  
               
                     (5)
                  
                  
                     Saskaņā ar Regulas (ES) 2015/2283 35. panta 1. punktu ikvienu tādu pieteikumu laist Savienības tirgū jaunu pārtikas produktu, kurš dalībvalstij iesniegts saskaņā ar Regulas (EK) Nr. 258/97 4. pantu un par kuru galīgais lēmums nav pieņemts pirms 2018. gada 1. janvāra, uzskata par pieteikumu, kas iesniegts atbilstoši Regulai (ES) 2015/2283.
                  
               
                     (6)
                  
                  
                     Lai gan pieprasījums atļaut laist Savienības tirgū ksilooligosaharīdus kā jaunu pārtikas produktu dalībvalstij tika iesniegts saskaņā ar Regulas (EK) Nr. 258/97 4. pantu, pieteikums atbilst arī Regulā (ES) 2015/2283 noteiktajām prasībām.
                  
               
                     (7)
                  
                  
                     2016. gada 18. jūlijā Ungārijas kompetentā iestāde izdeva sākotnējo novērtējuma ziņojumu. Minētajā ziņojumā tā secināja, ka ksilooligosaharīdi atbilst Regulas (EK) Nr. 258/97 3. panta 1. punktā noteiktajiem kritērijiem attiecībā uz jaunām pārtikas produktu sastāvdaļām.
                  
               
                     (8)
                  
                  
                     2017. gada 12. jūnijā Komisija sākotnējo novērtējuma ziņojumu pārsūtīja pārējām dalībvalstīm. Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā pārējās dalībvalstis izteica pamatotus iebildumus attiecībā uz specifikācijām, stabilitāti, sagaidāmo dienas devu un toksikoloģiskajiem pētījumiem.
                  
               
                     (9)
                  
                  
                     Ņemot vērā pārējo dalībvalstu paustos iebildumus, 2017. gada 6. septembrī Komisija konsultējās ar Eiropas Pārtikas nekaitīguma iestādi (“Iestāde”), lūdzot tai saskaņā ar Regulu (EK) Nr. 258/97 papildus novērtēt ksilooligosaharīdus kā jaunu pārtikas produktu sastāvdaļu.
                  
               
                     (10)
                  
                  
                     2018. gada 27. jūnijā Iestāde pieņēma zinātnisko atzinumu par ksilooligosaharīdu kā jauna pārtikas produkta nekaitīgumu saskaņā ar Regulu (ES) 2015/2283 (4). Šis atzinums atbilst Regulas (ES) 2015/2283 11. panta prasībām.
                  
               
                     (11)
                  
                  
                     Minētais atzinums ir pietiekams pamats secinājumam, ka ksilooligosaharīdi, piedāvātajos lietojuma veidos un lietošanas devās lietoti maizes un piena produktos, augļu pastās, šokolādes konfektēs un sojas dzērienos, atbilst Regulas (ES) 2015/2283 12. panta 1. punkta noteikumiem.
                  
               
                     (12)
                  
                  
                     Eiropas Parlamenta un Padomes Regula (ES) Nr. 1308/2013 (5) nosaka prasības pienam un piena produktiem, kuras attiecas uz ksilooligosaharīdiem, ja tie lietoti par piena produktu sastāvdaļu. Saskaņā ar minētās regulas VII pielikuma III daļas 2. punktu ksilooligosaharīdus nevar lietot piena produktos, lai pilnībā vai daļēji aizstātu kādu piena sastāvdaļu. Tāpēc ksilooligosaharīdu kā jauna pārtikas produkta izmantošana piena produktos attiecīgi būtu jāierobežo.
                  
               
                     (13)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            
               1.   Ksilooligosaharīdus, kuru specifikācija sniegta šīs regulas pielikumā, iekļauj atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470.
            
            
               2.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.
            
            
               3.   Šajā pantā paredzētā atļauja neskar Regulas (ES) Nr. 1308/2013 noteikumus.
            
         
         
            2. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 29. oktobrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 327, 11.12.2015., 1. lpp.
         
         
            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).
         
            (3)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).
         
            (4)  EFSA Journal 2018; 16(7):5361.
         
            (5)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).
      
      
         
            PIELIKUMS
            Īstenošanas regulas (ES) 2017/2470 pielikumu groza šādi:
            
                        1)
                     
                     
                        pielikuma 1. tabulā (Atļautie jaunie pārtikas produkti) alfabētiskā secībā iekļauj šādu ierakstu:
                        
                                    Atļautais jaunais pārtikas produkts
                                 
                                 
                                    Jaunā pārtikas produkta lietošanas nosacījumi
                                 
                                 
                                    Īpašas papildu marķēšanas prasības
                                 
                                 
                                    Citas prasības
                                 
                              
                                    “Ksilooligosaharīdi
                                 
                                 
                                    
                                       Konkrēta pārtikas kategorija
                                    
                                 
                                 
                                    
                                       Maksimālais līmenis (**)
                                 
                                 
                                    Jaunā pārtikas produkta nosaukums to saturošu pārtikas produktu marķējumā – “Ksilooligosaharīdi”.”;
                                 
                                 
                                     
                                 
                              
                                    Baltmaize
                                 
                                 
                                    14 g/kg
                                 
                              
                                    Rupja maluma miltu maize
                                 
                                 
                                    14 g/kg
                                 
                              
                                    Brokastu pārslas
                                 
                                 
                                    14 g/kg
                                 
                              
                                    Cepumi
                                 
                                 
                                    14 g/kg
                                 
                              
                                    Sojas dzērieni
                                 
                                 
                                    3,5 g/kg
                                 
                              
                                    Jogurts (*)
                                 
                                 
                                    3,5 g/kg
                                 
                              
                                    Ziežamās augļu pastas
                                 
                                 
                                    30 g/kg
                                 
                              
                                    Šokolādes konfektes
                                 
                                 
                                    30 g/kg
                                 
                              
                                    
                                                (*)
                                             
                                             
                                                Lietoti piena produktos, ksilooligosaharīdi nedrīkst pilnībā vai daļēji aizstāt nevienu piena sastāvdaļu.
                                             
                                          
                                                (**)
                                             
                                             
                                                Maksimālais daudzums, kas aprēķināts, pamatojoties uz 1. pulverveida specifikācijām.
                                             
                                          
                              
                  
                        2)
                     
                     
                        pielikuma 2. tabulā (Specifikācijas) alfabētiskā secībā iekļauj šādu ierakstu:
                        
                                    Atļautais jaunais pārtikas produkts
                                 
                                 
                                    Specifikācija
                                 
                              
                                    “Ksilooligosaharīdi
                                 
                                 
                                    
                                       Apraksts:
                                    
                                    Jaunais pārtikas produkts ir ksilooligosaharīdu (KOS) maisījums, ko iegūst no kukurūzas vālītēm (Zea mays), hidrolizējot ar ksilanāzi, kas iegūta no Trichoderma reesei, kam seko attīrīšanas process.
                                    
                                       Parametri/sastāvs
                                    
                                 
                              
                                    Parametrs
                                 
                                 
                                    Pulverveida 1
                                 
                                 
                                    Pulverveida 2
                                 
                                 
                                    Sīrups
                                 
                              
                                    Mitrums (%)
                                 
                                 
                                    ≤ 5,0
                                 
                                 
                                    ≤ 5,0
                                 
                                 
                                    70–75
                                 
                              
                                    Olbaltumvielas (g/100g)
                                 
                                 
                                    ≤ 0,2
                                 
                              
                                    Pelni (%)
                                 
                                 
                                    ≤ 0,3
                                 
                              
                                    pH
                                 
                                 
                                    3,5–5,0
                                 
                              
                                    Kopējais ogļhidrātu saturs (g/100 g):
                                 
                                 
                                    ≥ 97
                                 
                                 
                                    ≥ 95
                                 
                                 
                                    ≥ 70
                                 
                              
                                    KOS saturs (sausā vielā) (g/100 g)
                                 
                                 
                                    ≥ 95
                                 
                                 
                                    ≥ 70
                                 
                                 
                                    ≥ 70
                                 
                              
                                    Citi ogļhidrāti (g/100 g) (a)
                                 
                                 
                                    2,5–7,5
                                 
                                 
                                    2–16
                                 
                                 
                                    1,5–31,5
                                 
                              
                                    Monosaharīdi (g/100 g)
                                 
                                 
                                    0–4,5
                                 
                                 
                                    0–13
                                 
                                 
                                    0–29
                                 
                              
                                    Glikoze (g/100g)
                                 
                                 
                                    0–2
                                 
                                 
                                    0–5
                                 
                                 
                                    0–4
                                 
                              
                                    Arabinoze (g/100g)
                                 
                                 
                                    0–1,5
                                 
                                 
                                    0–3
                                 
                                 
                                    0–10
                                 
                              
                                    Ksiloze (g/100g)
                                 
                                 
                                    0–1,0
                                 
                                 
                                    0–5
                                 
                                 
                                    0–15
                                 
                              
                                    Disaharīdi kopā (g/100 g)
                                 
                                 
                                    27,5–48
                                 
                                 
                                    25–43
                                 
                                 
                                    26,5–42,5
                                 
                              
                                    Ksilobioze (KOS PP2) (g/100 g)
                                 
                                 
                                    25–45
                                 
                                 
                                    23–40
                                 
                                 
                                    25–40
                                 
                              
                                    Celobioze (g/100g)
                                 
                                 
                                    2,5–3
                                 
                                 
                                    2–3
                                 
                                 
                                    1,5–2,5
                                 
                              
                                    Oligosaharīdi kopā (g/100 g)
                                 
                                 
                                    41–77
                                 
                                 
                                    36–72
                                 
                                 
                                    32–71
                                 
                              
                                    Ksilotrioze (KOS PP3) (g/100 g)
                                 
                                 
                                    27–35
                                 
                                 
                                    18–30
                                 
                                 
                                    18–30
                                 
                              
                                    Ksilotetraoze (KOS PP4) (g/100 g)
                                 
                                 
                                    10–20
                                 
                                 
                                    10–20
                                 
                                 
                                    8–20
                                 
                              
                                    Ksilopentaoze (KOS PP5) (g/100 g)
                                 
                                 
                                    3–10
                                 
                                 
                                    5–10
                                 
                                 
                                    3–10
                                 
                              
                                    Ksilopentaoze (KOS PP6) (g/100 g)
                                 
                                 
                                    1–5
                                 
                                 
                                    1–5
                                 
                                 
                                    1–5
                                 
                              
                                    Ksiloheptaoze (KOS PP7) (g/100 g)
                                 
                                 
                                    0–7
                                 
                                 
                                    2–7
                                 
                                 
                                    2–6
                                 
                              
                                    Maltodekstrīns (g/100g) (b)
                                 
                                 
                                    0
                                 
                                 
                                    20–25
                                 
                                 
                                    0
                                 
                              
                                    Varš (mg/kg)
                                 
                                 
                                    < 5,0
                                 
                              
                                    Svins (mg/kg)
                                 
                                 
                                    < 0,5
                                 
                              
                                    Arsēns (mg/kg)
                                 
                                 
                                    < 0,3
                                 
                              
                                    
                                       Salmonella (KVV (c)/25 g)
                                 
                                 
                                    negatīvs
                                 
                              
                                    
                                       E. coli (VVS (d)/100 g)
                                 
                                 
                                    negatīvs
                                 
                              
                                    Rauga sēnītes (KVV/g)
                                 
                                 
                                    < 10
                                 
                              
                                    Pelējuma sēnītes (KVV/g)
                                 
                                 
                                    < 10
                                 
                              
                                    PP: polimerizācijas pakāpe.
                                    
                                                (a)
                                             
                                             
                                                Citi ogļhidrāti ietver monosaharīdus (glikozi, ksilozi un arabinozi) un celobiozi.
                                             
                                          
                                                (b)
                                             
                                             
                                                Maltodekstrīna saturu aprēķina saskaņā ar procesā pievienoto daudzumu.
                                             
                                          
                                                (c)
                                             
                                             
                                                KVV: kolonijas veidojošās vienības.
                                             
                                          
                                                (d)
                                             
                                             
                                                VVS: visvarbūtīgākais skaits.”